היינו בדירה של סנטייגו באוקטובר 2018. המיקום טוב מאוד- במרכז העיר ואפשר להגיע ברגל לכל האתרים העיקריים. במרחק 3-5 דקות הליכה יש תחנת רכבת תחתית וכמה סופרמרקטים. באזור יש המון מסעדות וקפה ובמיוחד בדרך לכיכר פוארטה דל סול. הדירה מאוד נקייה ונראת טוב, נראה שעברה שיפוץ לא מזמן, כל הציוד- חדש. בעל הבית גר מעבר לקיר, מקבל את האורחים ומסביר הכל. מגיב מהר לכל השאלות. המיטה כפולה אבל אפשר להפריד אותה ל-2. דלת המרפסת יוצאת לרחוב קטן וקצת רועש. כל רכב או אופנוע שעוברים נשמעים היטב. ישנו עם דלת סגורה ומזגן. אבל לא נראה לי שאפשר למצוא דירה שקטה במרכז העיר. אם אתם עוזבים בערב אפשר להשאיר מזוודות - לפעמים זה חשוב. אפשר לקבל 2 סטים של מפתחות. סנטיאגו השאיר כמה מוצרים בסיסיים למטבח- כמו שמן זית סוכר, קפסולות למכונת קפה, שקיות תה. בסך הכל - מאוד מומלץ.